
A. [bookmark: _Toc494113138]NAZIV MEĐUPREDMETNE TEME 

OBRAZOVANJE U OBLASTI SMANJENJA RIZIKA OD KATASTROFA 
B. ODREĐENJE MEĐUPREDMETNE TEME OBRAZOVANJE U OBLASTI SMANJENJA RIZIKA OD KATASTROFA 
Međupredmetna tema i program Obrazovanje u oblasti smanjenja rizuka od katastrofa  objedinjava sadržaje o bezbjednosnim rizicima, njihovim manifestacijama i posljedicama po ljude, materijalna i kulturna dobra i životnu sredinu, izgrađuje svijest o potrebi zaštite od bezbjednosnih rizika i vještine za optimalno reagovanje u situacijama izazvanim različitim katastrofama. Program se realizuje u nastavi svih predmeta srednje škole na način što se ciljevi i ishodi ovog programa inkorporiraju u ciljeve i ishode bilo obaveznih, bilo izbornih predmeta, ali i kroz ostale vidove nastave: putem predavanja, prikazivanjem filmova, kroz sportske,  kulturne i druge aktivnosti škole. 
Program doprinosi razvoju kulture bezbjednosti, otpornosti i odgovornog građanstva osposobljavanjem učenika da prepoznaju rizike, sprječavaju povrede, pružaju osnovnu prvu pomoć u skladu sa uzrastom i aktivno doprinose zaštiti života, zdravlja i bezbjednosti u školi, porodici i lokalnoj zajednici.
Program Obrazovanje u oblasti smanjenje rizika od sadrži sljedeće teme:
Tema 1. SMANJENJE RIZIKA OD KATASTROFA 
Tema 2. GEOLOŠKI HAZARDI - ZEMLJOTRESI 
Tema 3. GEOLOŠKI HAZARDI - ODRONI I KLIZIŠTA 
Tema 4. HIDROMETEOROLOŠKI HAZARDI – EKSTREMNI VREMENSKI I KLIMATSKI DOGAĐAJI 
Tema 5. HIDROMETEOROLOŠKI HAZARDI - POPLAVE
Tema 6. POŽARI 
Tema 7. TEHNIČKO-TEHNOLOŠKE NESREĆE
Tema 8. NEEKSPLODIRANA UBOJNA SREDSTVA
Tema 9. SAOBRAĆAJNE NEZGODE 
Tema 10. PRVA POMOĆ KAO DIO ZAŠTITE I SPAŠAVANJA
Tema 11. PROCJENA STANJA POVRIJEĐENOG
Tema 12. PRVA POMOĆ KOD POVREDA I IZNENADNIH OBOLJENJA
Tema 13. PRVA POMOĆ U KATASTROFAMA I MASOVNIM NESREĆAMA
Tema 14. SISTEM ZAŠTITE I SPAŠAVANJA U CRNOJ GORI 
[bookmark: _GoBack]Tema 15. MJERE EVAKUACIJE

C. CILJEVI MEĐUPREDMETNE TEME OBRAZOVANJE U OBLASTI SMANJENJA RIZIKA OD KATASTROFA 
Učenjem ove međupredmetne teme i programa učenici/ce će: 
· upoznati osnovne bezbjednosne rizike, njihove manifestacije i posljedice po ljude, materijalna i kulturna dobra i životnu sredinu; 
· steći znanje i razumijevanje preventivnih, operativnih i sanacionih mjera i radnji u različitim situacijama; 
· steći vještine preventivnog, operativnog i sanacionog djelovanja u različitim situacijama; 
· izgraditi svijest o potrebi zaštite sebe, drugih ljudi, materijalnih i kulturnih dobara i životne sredine; 
· osposobiti se za prepoznavanje, procjenu i upravljanje rizicima u različitim opasnim situacijama; 
· razumije značaj prve pomoći kao sastavnog dijela sistema zaštite i spašavanja i očuvanja života i zdravlja ljudi; 
· stiče znanja i razvija vještine za pružanje prve pomoći u skladu sa međunarodno prihvaćenim principima i sopstvenim mogućnostima; 
· razvija sposobnost procjene prioriteta i organizovanja pomoći do dolaska stručnih službi; 
· primjenjuje principe bezbjednog djelovanja u situacijama prirodnih i drugih katastrofa, masovnih nesreća i svakodnevnih povreda; 
· razvija kritičko mišljenje u analizi rizika i planiranju mjera prevencije povreda u školi, porodici i lokalnoj zajednici; 
· razvija kulturu humanosti, solidarnosti, volonterizma i aktivnog građanskog učešća u aktivnostima zaštite i spašavanja; 
· sarađuje sa vršnjacima, nastavnicima i institucijama sistema zaštite i spašavanja u planiranju i realizaciji preventivnih i edukativnih aktivnosti. 
D.OBRAZOVNO-VASPITNI ISHODI MEĐUPREDMETNE TEME OBRAZOVANJE U OBLASTI  SMANJENJA RIZIKA OD KATASTROFA 
Obrazovno-vaspitni ishod 1.

	
POZNAJE MJERE I AKTIVNOSTI ZA SMANJENJE RIZIKA OD KATASTROFA 

	Ishodi učenja:

Znanje:
_     znaju da objasne pojam disaster risk reduction (smanjenje rizika od katastrofa)
· znaju šta znače neki od odsnovnih pojmova kao što su: rizik (vjerovatnoće da će se katastrofa desiti); katastrofa (predstavlja elementarnu nepogodu, tehničko-tehnološku i drugu nesreću čije posljedice ugrožavaju bezbjednost, život i zdravlje većeg broja ljudi, materijalna i kulturna dobra ili životnu sredinu u većem obimu, a čiji nastanak ili posljedice nije moguće spriječiti ili otkloniti redovnim djelovanjem nadležnih organa i službi); 
· znaju koji su najčešći hazardi: geološki (zemljotresi, klizišta, odroni), hidrometeorološki (poplave, ekstremni vrmenski i klimatski događaji itd.), požari, tehničko-tehnološke nesreće (eksplozija,havarije u industrijama, saobraćajni udesi, hemijski, biološki, radijaciono/nuklearni itd).
· znaju da se u situacijama opasnosti, katastrofa i sl. kod ljudi javljaju strah, panika i sl. i načine kako se ova neadekvatna ponašanja mogu kontrolisati,
· znaju da obrazlaže kakva treba da je pripremljenost čovjeka na prirodne i druge katastrofe

Vještine:
· primjenjuje preventivne, operativne i sanacione mjere zaštite i spašavanja

Vrijednosti:
· prihvata važnost osposobljavanja za smanjenje rizika od katastrofa i djelovanja u vanrednim situacijana


	
Primjeri aktivnosti učenja:
       _     obnove  znanja iz osnovne škole o rizicima i katastrofama  i  uzroke koji  ih izazivaju 
· pišu kraće tekstove ili prave crteže i snimaju ih u obliku fajlova u određene foldere, posmatraju i prepoznaju uobičajene tipove fajlova (tekstualni, tabelarni, slike, video) i manipulišu sa njima na temu kriza i katastrofa i tsl. (informatika),
· umeću audiozapis ili videozapis na slajd na temu rizik, katastrofa i sl. (informatika)
· identifikuju pojedine žlijezde i hormone koje one luče, i objašnjavaju njihovu ulogu u psihičkom životu čovjeka (psihologija),
· daju primjere za osnovne emocije: objašnjavaju fiziološki i kognitivni momenat i najčešće manifestacije (psihologija),
· pronalaze i predstavljaju prikaz određenog emocionalnog stanja u umjetnosti (književnost, muzika, likovni radovi),
· diskutuju o prihvatljivom i neprihvatljivom ispoljavanju vlastitih i tuđih emocija u situacijama djelovanja različitih hazarda, 
· diskutuju o značaju emocionalne inteligencije za uspjeh u životu, kao i o značaju empatije za život u demokratskoj kulturi i u rizičnim situacijama (psihologija),
· iznose vlastite primjere altruističnog ponašanja i/ili pronalaze primjere u okruženju, nprimjer u emisiji „Dobro u ljudima“. (psihologija),
· opisuju situacije kad im je put do nekoga cilja bio blokiran (frustracija); način na koji su reagovali/reagovale i kako su mogli/mogle reagovati u rizičnim situacijama (psihologija),
· procijene posljedice nesreća (studije slučaja u svijetu i u CG).



Obrazovno-vaspitni ishod 2.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON GEOLOŠKOG HAZARDA - ZEMLJOTRESA.


	Ishodi učenja:

Znanje:
· opisuju uzroke i posljedice zemljotresa;
· procjenjuju rizike od pojavljivanja zemljotresa u Crnoj Gori;
· poznaju postupke preventivnog djelovanja tj. kako se pripremiti za eventualni zemljotres;
· lociraju sigurna mjesta u kući, u školi, gdje se mogu skloniti tokom zemljotresa: dovratnici, noseći zidovi, mesto ispod stola, ispod čvrstog nameštaja, ugao unutrašnjih zidova postorije...
· određuju sadržaj torbe za hitne slučajeve;
· znaju šta smiju, a šta ne smiju raditi u vrijeme zemljotresa bilo da se nalaze u zatvorenom ili na otvorenom prostoru;
· znaju šta treba (i šta ne smije) da se radi nakon zemljotresa;
· znaju šta treba (i šta ne smije) da se radi ukoliko se nađe pod ruševinama;
· znaju na koji način se može pružiti prvu pomoće drugima;
· znaju kome mogu da se obrate za pomoć i na koji način: 
· poznaju neadekvatne reakcije ljudi u slučaju zemljotresa (bježanje, strah, panika i sl.).

Vještine:
· preduzimaju preventivne radnje u kući, u školi;
· izrađuju porodični plan zaštite i spašavanja sa šemom evakuacije;
· učestvuju u realizaciji plana zaštite i spašavanja od zemljotresa i šeme evakuacije u školi; 
· primjenjuje postupke sigurnih položaja u vrijeme zemljotresa - fetus položaj i sl.
· razvijaju fizičku spretnost;
· kontrolišu emocije, strah, paniku i sl.

Vrijednosti:
· promovišu značaj preventivnog djelovanja za slučaj zemljotresa,
· pokazuju slolidarnost, humanost, želju da pomognu.


	
Primjeri aktivnosti učenja:
 _    obnavljanje  znanja iz osnovne škole o zemljotresima  i  uzrocima koji  ih izazivaju,
_     prave izvještaje, reportaže o posljedicama zemljotresa (neumjetnički tekstovi)
· navode primjere solidarnosti, pomaganja i sl. (umjetnički tekstovi)
· igraju uloge i pišu obavještenja (razvoj vještina govorne komunikacije)
· pronalaze informacije o katastrofalnim zemljotresima na području Crne Gore i u svijetu 
· analiziraju tekst o seizmičkim pločama (Geografija)
· vježbaju evakuaciju, razvijaju spretnost, vježbaju o zauzimanju sigurnog položaja (Fizičko vaspitanje) i sl.
· koristeći različite izvore informacija navedu instrumente za mjerenje intenziteta/jačine zemljotresa;
· koristeći literaturu i različite izvore informacija prave studiju slučaja u svijetu i u CG na temu posljedice zemljotresa (studije slučaja u svijetu i u CG); 





Obrazovno-vaspitni ishod 3.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE GEOLOŠKIH HAZARDA -  ODRONA I KLIZIŠTA.


	Ishodi učenja:

Znanje:
· poznaju pojam, vrste klizišta i odrona;
· objašnjavaju uzroke i posljedice nastanka klizišta i odrona;
· procjenjuju rizike pojave odrona i kližišta (vožnja tokom jakih kiša je opasna; predjeli gdje je šuma posjećena mogu biti podložni odronu i sl.)
· poznaju najznačajnija klizišta na prostoru Crne Gore;
· poznaju bezbjedno ponašanje u slučaju klizišta i odrona;
· poznaju načine smanjenja rizika od nastanka klizišta i odrona.

Vještine:
· upozoravaju na mogućnost pojave klizišta u periodima velikih kiša, poplava, zemlj0tresa, požara i sl.
· planiraju put zavisno od vremenskih uslova,
· prijavljuju ukoliko primjeti odron na putu, pruzi i sl.
Vrijednosti:
· zalaže se za zatitu životne sredine, posebno zaštitu šuma,
· upozoravaju druge na opasnosti od odrona i klizišta, 
· predlažu preventivne, operativne i sanacione mjere zaštite i spašavanja.


	
Primjeri aktivnosti učenja:
_    obnavljanje znanja iz osnovne škole o odronima I klizištima  i  uzrocima koji  ih izazivaju 
· izrađuju izvještaje, reportaže o posljedicama odrona i klizišta (neumjetnički tekstovi),
· navode u diskusiji primjere solidarnosti, pomaganja i slično u situacijama odrona i klizišta (umjetnički tekstovi),
· vježbaju u  obavještavanju nadležnih službi u slučaju odrona na putu, pruzi i sl. (razvoj vještina govorne komunikacije),
· identifikuju katastrofalne odrone i klizišta na području Crne Gore i u svijetu (Istorija),
· analiziraju klizanje tijela niz strmu ravan i zaustavljanje na horizontalnoj podlozi  (fizika)




Obrazovno-vaspitni ishod 4.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE HIDROMETEOROLOŠKIH HAZARDA – EKSTREMNI VREMENSKI I KLIMATSKI DODAĐAJI


	Ishodi učenja:

Znanje:
· poznaju uzroke nastanka (do ovog stanja dolazi u uslovima povišene spoljne temperature i visokog procenta vlažnosti vazduha, kao i zbog prenapornog rada),
· poznaju simptome toplotnog udara (visoka tjelesna temperatura (iznad 40°C), suva i vruća koža, otežano disanje, ubrzan rad srca, vrtoglavica, glavobolja, umor, mučnina i povraćanje, gubitak svijesti i odsustvo znojenja,
· poznaju način kako može rashladiti i pomoći osobi kod koje se prepoznaju simptomi toplotnog udara,
· znaju da jake sniježne padavine, ekstremna hladnoća i dugotrajno izlaganje niskim temperaturama mogu izazvati hipotermiju kod pojedinaca i paralisati život i funkcionisanje zajednice,
· znaju šta treba da radi u uslovima snježne oluje ukoliko se nalazi napolju, u kolima i sl., 
· poznaju načine postupanja za vrijeme ekstremnih oluja, jakih vetrova, jakih i obilih padavina, udara groma i mogućeg grada i sl.
· znaju na koja su rizična mjesta za vrijeme oluje i udara groma na otvorenom,
· kategorišu  tipove ekstremnih vremenskih i klimatskih događaja u Crnoj Gori,
· obrazlažu posljedice ekstremnih vremenskih i klimatskih događaja u Crnoj Gori. 


Vještine:
· nose zaštitna sredstva i izbjegava najtopliji dio dana u vrijem velikih vrućina,
· oblače se primjereno u slučaju jakih snježnih padavina, ekstremnih hladnoća i sl.
· u vrijeme oluja izbjegavaju kontakt sa kuhinjskim i kupatilskim slavinama, radijatorima i drugim metalnim predmetima, budući da su  provodnici.

Vrijednosti:
· zalažu se za oprezno postupanje u vrijeme ekstremnih meteoroloških pojava kao što su ekstremne vrućine, ekstremne hladnoće, oluje i udari groma,
· upozoravaju druge na opasnosti od ekstremnih vremenskih i klimatskih događaja,
· predlažu preventivne, operativne i sanacione mjere zaštite i spašavanja.


	
Primjeri aktivnosti učenja:
_    obnove  znanja iz osnovne škole o ekstremnim vremenskim i klimatskim događajima  
· prave izvještaje, reportaže o posljedicama ekstremnih vremnskih i klimatskih događaja kao što su ekstremne vrućine, ekstremne hladnoće, oluje i udari groma (neumjetnički tekstovi),
· pronalaze primjere solidarnosti, pomaganja i sl. (umjetnički tekstovi),
· izvode specifične fizičke vježbe za razvijanje i održavanje sistema za kretanje (pokretljivost, ravnotežni položaji) (fizičko vaspitanje), 
_     objašnjavaju  najvažnije karakteristike agregatnih stanja (hemija),
_   pronalaze u literaturi i identifikuju najznačajnije ekstremne vremenske i klimatske događaje  u Crnoj Gori.




Obrazovno-vaspitni ishod 5.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE HIDROMETEOROLOŠKIH HAZARDA - POPLAVE


	Ishodi učenja:

Znanje:
· poznaju pojam poplava, razlikuju vrste; prepoznaje uzroke i karakteristike
poplava;
· poznaju načine smanjenja rizika od nastanka poplava;
· procjenjuju ugroženost poplavama u Crnoj Gori;
· poznaju načine za preventivno djelovanje i pripremanje za reagovanje u slučaju poplava;
· poznaju uputstvo za postupanje za vrijeme poplava i šta raditi  tokom i poslije poplava,
· kauzalno povezuju učestalost pojavljivanja i  intenzitet djelovanja poplava.

Vještine:
· učestvuju u čišćenju vodotokova, kanala, šahtova u svom mjestu, 
· identifikuju bezbjedna mjesta u kući i okolini, i izrađuju lični plan zaštite i spašavanja sa šemom evakuacije,
· obezbjeđuju električne uređaje, vodove i sl. koji mogu biti izloženi poplavi,
· primjenjuju mjere sprečavanja epidemija (pije samo flaširanu vodu, koristi samo konzerviranu hranu, pere ruke...),
· prije upotrebe provjeravaju ispravnost vode,
· vrše dezinfekciju stvari koje su bile izložene poplavi.

Vrijednosti:
· ponašaju se odgovorno, ne baca otpad u rijeke, potoke i kanale i sl.,
· zalažu se za zaštitu životne sredine,
· upozoravaju druge na opasnosti od poplava, predlaže preventivne, operativne i sanacione mjere zaštite i spašavanja.


	Primjeri aktivnosti učenja:
_    obnovljaju  znanja iz osnovne škole o poplavama  i  uzrocima koje  ih izazivaju 
· prave izvještaje, reportaže o posljedicama poplava (neumjetnički tekstovi),
· navode primjere solidarnosti, pomaganja i sl. (umjetnički tekstovi),
· vježbaju obavještavanje najvažnijih institucija zaduženih za hitne slučajeve  (razvoj vještina govorne komunikacije),
· pronaleze primjere katastrofalnih poplava na području Crne Gore i u svijetu,
· uče o vodotokovima, poplavama, bujicama  (Geografija),
· upoznaju se sa terminima epidemije, dezinfekcija, dezinsekcija i deratizacija (Biologija, Hemija)
· vježbaju evakuaciju, spretnost (Fizičko vaspitanje),
· učestvuju u vanastavnim aktivnosti, učestvuju u radu ekološke sekcije,
· gledaju filmove sa temom poplava i vode razgovore o utiscima, posljedicama, načinima reagovanja i sl.




Obrazovno-vaspitni ishod 6.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE POŽARA


	Ishodi učenja:

Znanje:
· poznaju pojam požara, uzroke nastanka i njihove posljedice;
· poznaju osnovne principe gorenja (odnos vatre i vazduha; odnos struje i vode i sl.),
· procjenjuju rizike od nastanka požara u kući, na otvorenom (pregrijan punjač mobilnog telefona, opušak cigareta, paljenje roštilja i sl.),
· poznaju karakteristike i opasnosti od požara u različitim uslovima (požar u objektima javne namjene, požar u stambenim, poslovnim i stambeno-poslovnim objektima, požar u energetskim objektima i instalacijama, požare u industriji, požare u saobraćaju, šumske požare i sl.),
· poznaju sredstava za gašenje i osnove procesa gašenja požara, 
· znaju kako ne treba gasiti požar (struja - voda),
· poznaju preventivne mjere zaštite i spašavanja od požara na otvorenom prostoru i u zatvorenom prostoru,
· poznaju način reagovanja u slučaju požara (kretanje kroz zadimljeni prostor, upotreba aparata za početno gašenje požara...),
· znaju da u slučaju požara treba da obavijesti službe na brojeve 112 ili 123,
· poznaju način postupanja nakon što prestane opasnost od požara. 

Vještine:
· preduzimaju preventivne mjere u domaćinstvu (iz podruma ukloniti sve zapaljive stvari, prolaze redovno čistiti i obavezno održavati prohodnim i sl.),
· pravilno koriste protivpožarni aparat i hidrantsku mrežu,
· u slučaju požara pozivaju i kratko i razgovjetno obavještavaju opštinsku službu zaštite i spašavanja (adresu, sprat i broj stana)
· ako je neophodno znaju bezbjedno da napuste stan (ne koristi lift).

Vrijednosti:
· ponašaju se odgovorno, ne bacaju otpad u šimi, ne pale vatru i sl.,
· zalažu se za zaštitu životne sredine,
· upozoravaju druge na opasnosti od požara, predlažu preventivne, operativne i sanacione mjere zaštite i spašavanja u slučaju požara.


	Primjeri aktivnosti učenja:
_    obnovljaju znanja iz osnovne škole o požarima  i  uzrocima koji  ih izazivaju 
· pišu izvještaje, reportaže o posljedicama požara (neumjetnički tekstovi),
· navode primjere solidarnosti, pomaganja i sl. (umjetnički tekstovi),
· vježbaju obavještavanje službi zaštite i spašavanja (razvoj vještina govorne komunikacije),
· pronalaze u literaturi istorijat požara na području Crne Gore i u svijetu (Istorija; Geografija),
· razgovaraju u grupi o najrizičnijim električnim uređajima; protivpožarnim aparatima (Tehnika),
· vježbaju evakuaciju, spretnost (Fizičko vaspitanje),
· učestvuju u vannastavnim aktivnostima, učestvuju u radu ekološke sekcije,
· gledanje filmova sa temom požara i vođenje razgovora o utiscima, posljedicama i načinima reagovanja, empatiji u ovim situacijama i  sl.,
· analiziraju upotrebljivost prirodnih potencijala, očuvanja zdravog životnog prostora i mogućnosti valorizacije netaknute prirode na nivou turističke ponude (sociologija),
· koristeći modele i slike objašnjavaju građu i funkciju organa za disanje (biologija),
· dokazuju prisustvo ugljenik IV oksida u izdahnutom vazduhu (biologija),
· izrađuju zidne novine na zadatu temu  (biologija),
· analiziraju oglede pri kojima radom i razmjenom toplote dolazi do promjene unutrašnje energije (trljaju tijela jedno o drugo, griju bakarnu žicu i sl.) (fizika),
· usvajaju znanja u vezi nastanka nosioca struje u poluprovodniku (fizika),
· primjenjuju naučene zakone iz električne struje (fizika),
· rade ogled sa zagrijavanjem vode električnim grijačem (fizika).




Obrazovno-vaspitni ishod 7.
	
POZNAJU I PRIMJENJUJU POSTUPKE BEZBJEDNOG POSTUPANJA PRIJE, TOKOM I NAKON POJAVE TEHNIČKO-TEHNOLOŠKIH NESREĆA


	Ishodi učenja:

Znanje:

· znaju da TT nesreće nastaju kao iznenadni i nekontrolisani događaji prilikom upravljanja određenim sredstvima i obavljanja aktivnosti sa opasnim materijama uz požar, eksploziju, izlivanje, isparavanje ili terorističku aktivnost,
· znaju osnovne karakteristike TT nesreća (brzoj pojavi zdravstvenih simptoma kod ljudi, npr. mučnina; primjetni znaci u okolini, npr. dim; dugoročnim posljedicama, npr. radijacija; složenosti sprovođenja zaštite i otklanjanja posledica, posebno kod nuklearnih i radijacionih akcidenata, 
· znaju šta treba preduzeti u slučaju obavještenja o nastanka opasnosti, 
· znaju šta treba preduzeti u slučaju da se nalazi u blizini mjesta udesa (udaljite se od mjesta udesa u što kraćem roku; zaštita disajnih puteva, očiju itd),
· znaju šta treba preduzeti u slučaju da je lakše zahvaćeni efektima udesa (otrovani, opečeni ili fizički povrijeđeni),
· znaju šta treba preduzeti nakon prestanka opasnosti,
· znaju šta su epidemije i pandemije, kako nastaju (šta ih uzrokuje), kako se šire i kakve posljedice imaju,
· znaju šta čini epidemiski lanac (izvor zaraze, putevi prenosa i širenja zaraze, ulazna vraza infekcije, virulencija i količina uzročnika, osjetljivost domaćina),

Vještine:
· u automobilu zatvora prozore i držite ih zatvorenim, isključuje klima-uređaje i ventilaciju,
· u kući zatvara prozore, gasi klimu i sl.,
· koristi priručna sredstva zaštite maske, maramice, gazu, djelove odjeće itd. 

Vrijednosti:
· ponaša se odgovorno, ne baca otpad u rijeke, potoke i kanale i sl.
· zalaže se za zaštitu životne sredine,
· upozorava druge na opasnosti od TT hazarda, predlaže preventivne, operativne i sanacione mjere zaštite i spašavanja,
· svijest da odgovorno ponašanje svakog od nas doprinosi smanjenju rizika od pojave i širenja zaraznih bolesti.


	
Primjeri aktivnosti učenja:

· izvještaji, reportaže o posljedicama TT nesreća (neumjetnički tekstovi),
· primjeri solidarnosti, pomaganja i sl. (umjetnički tekstovi),
· učestvovanje u radu vanastavnih aktivnosti i  ekološke sekcije,
· gledanje filmova sa temom TT nesreća i vođenje razgovora o utiscima  i sl.,
· diskutuju o nuklearnoj energiji (Sociologija),
· pripremaju referate na temu “Virusi” (biologija),
· shematski predstavljaju građu virusa (biologija),
· pretražuju internet i prezentuju animacije o ciklusima virusa (biologija),
· rade referat na temu: Bakterijske infekcije čovjeka (biologija),
· vježba: mikroskopiranje cijanobakterija (biologija),
· koriste kratke filmove na zadatu temu (biologija),
· diskutuju o preventivnim mjerama i načinima zaštite od parazitskih vrsta (biologija),
· istražuju zastupljenost parazitarnih oboljenja na nivou opštine (biologija),
· posjećuju okolni ekosistem, analiziraju: ekološke faktore i životne forme, vrste i njihove ekološke niše (biologija),
· prave panoe/učestvuju u tribini na temu „Glavni zagađivači životne sredine u Crnoj Gori“ (biologija),
· rade istraživanja na temu „Ekološke katastrofe“ i prezentuju rezultate (biologija),
· posjećuju područje na kome je vidljivo zagađenje/pripremaju izvještaj (biologija),
 prave panoe /prezentacije/ učestvuju u tribini na temu „Naša uloga u zaštiti životne sredine“ (biologija), 
_     izračunavaju energije različitih nuklearnih reakcija,
_     prikupljaju podatke o dozvoljenim i postojećim koncentracijama radioaktivnih 
       elemenata na pojedinim radnim mjestima,
_   povezuje  fizička i hemijska svojstva vode sa značajem vode za opstanak živih bića 
      gradeći na tim osnovama odgovornost za zaštitu vodenih resursa (hemija),
_   analizira pretvaranje hemijske energije u električnu i obrnuto (hemija),
_   istražuju primjere povratnih i nepovratnih hemijskih reakcija (hemija),
_   analiziraju negativne posljedice narušavanja prirodnog odnosa zajednice i prirode  
    (Građansko obrazovanje) ,
−   istražuju postojeće i potencijalne zagađivače u lokalnoj zajednici i Crnoj Gori (Građansko 
     obrazovanje),
_   uvježbavaju kako se treba ponašati u slučaju nastanka tehničko – tehnoloških nesreća,
−  analiziraju sadržaj Deklaracije o ekološkoj državi Crnoj Gori i procjenjuju njen društveni 
     značaj (Građansko obrazovanje).






Obrazovno-vaspitni ishod 8.
	
POZNAJU I PRIMJENJUJU POSTUPKE BEZBJEDNOG POSTUPANJA U SLUČAJU PRONALASKA NEEKSPLODIRANIH UBOJNIH SREDSTAVA


	Ishodi učenja:

Znanje:
· znaju da postoji mogućnost, kao posljedica ratnih dejstava na našim prostorima u prošlosti, pronalaska zaostalih neeksplodiranih ubojnih sredstava (NUS),
· znaju da se NUS ne diraju, otkopavaju, pomjeraju, samovoljno uklanjaju ili zakopavaju i slično.

Vještine:

· u slučaju pronalaska NUS-a odmah pozivaju Operativno-komunikacioni centar 112 i Upravu policije na broj 122

Vrijednosti:

· imaju svijest o mogućnosti kontakta sa neeksplodiranim ubojnim sredstvima.


	
Primjeri aktivnosti učenja:

–	pišu izvještaje, reportaže o postojanju NUS (neumjetnički tekstovi),
–	vježbaju obavještavanje nadležnih organa (razvoj vještine govorne komunikacije),
–	razgovaraju/diskutuju o ratnim dešavanja na prostorima Crne Gore i okruženju (Istorija),
–	pronalaze informacije o uzricuma i posljedicama eksplozija (Fizika),
–	gledanje filmova sa temom o neeksplodiranim ubojnim sredstvima i sl.




Obrazovno-vaspitni ishod 9.
	
POZNAJU I PRIMJENJUJU POSTUPKE BEZBJEDNOG POSTUPANJA U SLUČAJU SAOBRAĆAJNIH NEZGODA


	Ishodi učenja:

Znanje:
· znaju šta utiče na bezbjednost u saobraćaju,
· znaju koji su osnovni uzroci saobraćajnih nezgoda,
· znaju šta treba da se preduzme u slučaju kada naiđe na saobraćajnu nezgodu,
· znaju kako da spriječe nastajanje novih saobraćajnih udesa (obezbjeđivanje i označavanje mjesta nezgode),
· znaju kojim licima (u slučaju kojih povreda) može da pruži prvu pomoć i kako.

Vještine:
· prije polaska na put prikupljaju informacije o vremenskim i putnim uslovima, radovima na saobraćajnicama i drugim problemima koji ga mogu zadesiti na putu,
· vežu sigurnosni pojas i voze u skladu sa ograničenijma na putu,
· ne koriste alkohol ili druga sredstva koja utiču na sigurnost u saobraćaju,
· u slučaju nailaska na saobraćajne nezgode odmah obavještavaju nadležne službe. 

Vrijednosti:
· zalažu se za sigurnost u saobraćaju,
· protive se upotrebi alkohola i drugih stimulativnih sredstava.


	
Primjeri aktivnosti učenja:

· pišu izvještaje, reportaže o saobraćajnim nezgodama (neumjetnički tekstovi),
–	vježbaju obavještavanje nadležnih organa (razvoj vještina govorne komunikacije),
–	identifikovanju na geografskoj karti najznačajniju putnu infrastruktura (Geografija),
–	razgovaraju o intenzitetu i posledicama sudara (Fizika),
–	gledanje filmova sa temom saobraćajnih nezgoda i vođenje razgovora o utiscima,
_    upoređuju podatke za zaustavni put automobila na suvom i vlažnom asfaltu pri  
      različitim početnim brzinama (fizika).





Obrazovno-vaspitni ishod 10.
	
PROCJENJUJE ZNAČAJ PRVE POMOĆI U ZAŠTITI ŽIVOTA I ZDRAVLJA LJUDI 

	
Ishodi učenja:

Znanje:

· objašnjava mjesto prve pomoći u sistemu zaštite i spašavanja;
· poznaje osnovna načela pružanja prve pomoći;
· objašnjava lanac preživljavanja;
· razlikuje hitna od manje hitnih stanja;
· poznaje ulogu hitnih službi i građana.

Vještine:
· zaustavlja krvarenje; 
· procjenjuje bezbjednost mjesta nesreće;
· određuje prioritete reagovanja;
· pravilno poziva hitne službe;
· organizuje pomoć do dolaska stručnih službi.

Vrijednosti:
· humanost;
· odgovornost;
· solidarnost;
· poštovanje ljudskog života.

	
Primjeri aktivnosti učenja:

· analiza stvarnih događaja; 
· studije slučaja; 
· simulacija poziva službi spašavanja; 
· izrada plana reagovanja u školi.



Obrazovno-vaspitni ishod 11.
	
PROCJENJUJE STANJE POVRIJEĐENE OSOBE 

	
Ishodi učenja:

Znanje:

· objašnjava uzroke prestanka disanja i rada srca;
· poznaje algoritam osnovne životne podrške;
· zna značaj automatskog spoljašnjeg defibrilatora (AED).

Vještine:
· provjerava stanje svijesti i disanja;
· postavlja osobu u bočni položaj;
· izvodi postupke kardiopulmonalne reanimacije na modelu;
· sarađuje sa drugim pomagačima.
  
Vrijednosti:
· pribranost;
· odgovornost;
· spremnost za djelovanje.

	
Primjeri aktivnosti učenja:

· praktične radionice; 
· rad na lutkama; 
· simulacija različitih scenarija; 
· analiza video-demonstracija.



Obrazovno-vaspitni ishod 12.
	
PROCJENJUJE VRSTE POVREDE I HTINOG STANJA 

	
Ishodi učenja:

Znanje:
· razlikuje vrste krvarenja, rana, preloma, opekotina, trovanja i gušenja;
· prepoznaje znake šoka, moždanog udara, srčanog udara i epileptičnog napada;
· poznaje principe imobilizacije.
Vještine:
· zaustavlja spoljašnje krvarenje;
· previja ranu;
· imobilizuje povrijeđeni ekstremitet improvizovanim sredstvima;
· pravilno reaguje kod gušenja, trovanja i opekotina.  
Vrijednosti:
· odgovornost;
· samostalnost;
· empatija;
· poštovanje dostojanstva povrijeđenog.

	
Primjeri aktivnosti učenja:

· simulacija povreda; 
· praktične radionice; 
· rad po stanicama; 
· analiza scenarija.



Obrazovno-vaspitni ishod 13.
	
PRIMJENJUJE PRINCIPE PRVE POMOĆI U USLOVIMA KATASTROFE 

	
Ishodi učenja:

Znanje:

· objašnjava specifičnosti pružanja prve pomoći u zemljotresima, požarima, poplavama i saobraćajnim nesrećama;
· poznaje principe trijaže i prioriteta zbrinjavanja;
· razumije značaj koordinacije sa službama zaštite i spašavanja.
Vještine:
· procjenjuje rizike;
· učestvuje u evakuaciji;
· pruža osnovnu pomoć u skladu sa prioritetima;
· radi u timu tokom simulacije katastrofe.
Vrijednosti:
· solidarnost;
· društvena odgovornost;
· timski rad;
· spremnost za djelovanje u zajednici.

	
Primjeri aktivnosti učenja:

· simulacija katastrofa; 
· terenske vježbe; 
· zajedničke vježbe sa službama zaštite i spašavanja; 
· projektni zadaci.



Obrazovno-vaspitni ishod 14.
	
POZNAJU SISTEM ZAŠTITE I SPAŠAVANJA U CRNOJ GORI 

	Ishodi učenja:

Znanje:
·  znaju ulogu i način uspostavljanja kontakta sa službama za hitne intervencije (Operativno-komunikacioni centar 112, hitna pomoć, vatrogasci i policija),
· znaju brojeve za hitne intervencije: jedinstveni broj za hitne situacije – evropski broj 112; uprava policije 122; službe zaštite (vatrogasci)  123; zavod za hitnu medicinsku pomoć   124,
· znaju ulogu građana u sistemu zaštite i spašavanja u Crnoj Gori,
· znaju ulogu pojedinih subjekata u sistemu zaštite i spašavanja Crne Gore,
· znaju način koordinacije i rukovođenja u sistemu zaštite i spašavanja.

Vještine:
· službama za hitne intervencije obraćaju se sažeto, precizno i jasno, 
· analiziraju primjere djelovanja pojedinih subjekata u sistemu zaštite i spašavanja u Crnoj Gori (npr. djelovanje operativnih jedinica, dobrovoljnih društava; Zavoda za hidrometeorologiju i seizmologiju Crne Gore; Gorske službe spašavanja CG; Crvenog krsta CG itd);

Vrijednosti:
· zalažu se za aktivno djelovanje svih u sistemu zaštite i spašavanja.


	
Primjeri aktivnosti učenja:
_    obnove  znanja iz osnovne škole iz sistemu zaštite i spašavanja, 
· posjete, susreti sa službama za htine intervencije u lokalnoj sredini (sociologija),
· gledanje filmova i vođenje razgovora o utiscima, važnosti poznavanja važnih brojeva,
· slušanje i postavljanje pitanja gostu u školi,   
· diskutuju o ulogama koje imaju u društvu službe za hitne intervencije (sociologija),
· navedu primjere važnosti pojedinih institucija i način pospješivanja njihovog kvaliteta i funkcionalnosti (sociologija),
· objasne zaštitne mjere u društvu (sociologija),
· identifikuju načine i organizovane oblike djelovanja na zaštitu životne sredine u svojoj zajednici (Građansko obrazovanje)




Obrazovno-vaspitni ishod 15.
	
POZNAJU I PRIMJENJUJU MJERE EVAKUACIJE 


	Ishodi učenja:

Znanje:
· znaju ulogu sistema ranog upozoravanja i obavještavanja stanovništva,
· znaju značaj pripremljenosti stanovništva za djelovanje u katastrofama,
· znaju moguće razloge za evakuaciju,
· znaju način realizuje evakuacija, pravce kretanja, mjesto okupljanja (zborno mjesto),
· znaju mjere zaštite tokom evakuacije, odgovorne osobe za sprovođenje evakuacije, kao i to šta treba ponijeti sa sobom prilikom evakuacije. 

Vještine:
· učestvuju u evakuaciji

Vrijednosti:
· organizovano postupanje u vrijeme evakuacije


	
Primjeri aktivnosti učenja:
· obnove  znanja iz osnovne škole o važnosti vježbanja evakuacije,
· mjerenje i vrednovanje motoričkih sposobnosti - brzina, dinamički oblici snage,  
       pokretljivost, preciznost, ravnoteža, koordinacija (fizičko vaspitanje),
· mjerenje funkcionalne sposobnosti - izdržljivost (fizičko vaspitanje),
· vježbaju postupke evakuacije,
· vježbaju fetus položaj,
· specifične fizičke vježbe za razvijanje i održavanje sistema za kretanje - pokretljivost,   
       ravnotežni položaji (fizičko vaspitanje).





[bookmark: _Toc494113147]E. DIDAKTIČKE PREPORUKE ZA REALIZACIJU PROGRAMA

Realizacija međupredmetne temE Obrazovanje u oblasti smanjenje rizika od katastrofa predviđena je na više načina: inkorporiranjem ishoda i sadržaja međupredmetne teme u postojeće predmete obaveznog dijela programa, kao i međupredmetnim planiranjem i izradom zajedničkih projekata i aktivnosti na nivou škole u okviru proširenog dijela programa. 
Najveći broj ciljeva programa Obrazovanje za smanjenje rizika od katastrofa može se realizovati inkorporiranjem sadržaja ovog programa u postojeće predmete bilo OBAVEZNE bilo IZBORNE PREDMETE u srednjoj školi. Tako npr. u okviru teme: Disanje (Biologija, III razred gimnazije) moguće je realizovati ciljeve koji se odnose na zaštitu i spašavanje disajnih organa građana prilikom evakuacije u situacijama požara. Ciljeve vezane za zemljotrese u okviru programa geografije i slično. Pored obaveznog dijela svi programi sadrže i prošireni dio (oko 15% raspoloživog vremena), koji se planira u školi, u saradnji sa lokalnom zajednicom (učenicima/cama, roditeljima itd). Neki od ishoda obrazovanja za smanjenje rizika od katastrofa mogu se realizovati i na ovaj način. 
Pored obaveznog dijela programa (obavezni i izborni predmeti) za realizaciju ciljeva programa obrazovanja za smanjenje rizika od katastrofa značajne su i sljedeće aktivnosti škole: časovi odjeljenske zajednice i dani kulture, sporta i tehnike (obavezne aktivnosti); slobodne aktivnosti, fakultativna i dodatna nastava (prošireni dio programa), obavezni izborni sadržaji, saradnja sa lokalnom zajednicom, izleti i ekskurzije, učeničke organizacije (planinari, gorani). 
Za realizaciju programa Obrazovanja za smanjenje rizika od katastrofa neophodno je i zajedničko, saradničko planiranje i pripremanje nastave od strane nastavnika/ca različitih predmeta. Obrazovno vaspitni ishod: Poznaju i primjenjuju postupke bezbjednog postupanja prije, tokom i nakon pojave ekstremnih vremenskih i klimatskih događaja kAo što su ekstremne vrućine, ekstremne hladnoće, oluje i udari groma može se realizovati se u nastavi različitih predmeta: CŽSBH jezik i književnost (izvještaji, reportaže o posljedicama ekstremnih vremenskih i klimatskih događaja kao što su ekstremne vrućine, ekstremne hladnoće, oluje i udari groma - nemumjetnički tekstovi; primjeri solidarnosti, pomaganja i sl. - umjetnički tekstovi);  Geografija (klimatske karakteristike Crne Gore); Fizika (elektricitet); Fizičko vaspitanje (evakuacija, spretnost) itd. 
Prilikom realizacije sadržaja preporučuje se integrisanje postupaka prve pomoći u scenarije zemljotresa, požara, poplava, saobraćajnih nezgoda, epidemija i drugih vanrednih situacija kako bi učenici razvijali sposobnost cjelovitog reagovanja u kriznim okolnostima.
Od nastavnika se očekuje da u svojim programima prepoznaju sadržaje i ishode koji su bliski sadržajima i ishodima programa Obrazovanja u oblasti smanjenja rizika od katastrofa i da ih zajedno realizuju. 

Izvori:

1. Izvori paljenja i uzroci požara: http://www.dodaj.rs/f/1l/eh/4kDaPg7h/uzroci-pozara.pdf.
2. Faze razvoja požara: www.drrrc.rs/nastava/nastava/.../faze%20razvoja%20pozara.doc.
3. Ekstremne vremenske prilike: http://polj.uns.ac.rs/~meteorologija/Meteorologija/ekstremne_vr_prilike_grad.pdf
4. Aplikacija Crvenog krsta Crne Gore “Pomozi sebi i drugima”
5. ONLINe kviz UEFA - https://get-trained.com/en

Nastavnici/ce mogu dopuniti literaturu i preporučiti korišćenje drugih izvora u cilju aktualizacije nastave, usljed novih dostignuća i znanja.

Međupredmetni program „Obrazovanje za smanjenje rizika od katastrofa“ kroz obavezne predmetne programe u srednjoj školi uradila je Komisija u sljedećem sastavu:
Radoje Novović, predsjednik
mr Zoran Lalović, član
mr Ljuban Tmušić, član
Boško Medenica, član
Slađana Živković, članica

Međupredmetni program „Obrazovanje u oblasti smanjenja rizika od katastrofa“ kroz predmetne programe u srednjoj školi je unaprijeđen sa sadržajima prve pomoći. Unapređenje su uradili:
1. Radoje Novović, Zavod za školstvo
2. Ljuban Tmušić, MUP – Direktorat za zaštitu i spašavanja
3. Igor  Jokanović, Crveni krst Crne Gore

